Source: http://docplayer.hu/17449658-A-magyar-koztarsasag-neveben.html
Timestamp: 2020-05-30 04:42:56+00:00

Document:
A MAGYAR KÖZTÁRSASÁG NEVEBEN! - PDF Free Download
Download "A MAGYAR KÖZTÁRSASÁG NEVEBEN!"
1 r Pesti Központi Kerületi Bíróság 1027 Budapest, Varsányi I. u G /2011/5. OROSZ V DEC 1 k. ÜGYVÉDI IRODA A MAGYAR KÖZTÁRSASÁG NEVEBEN! A Pesti Központi Kerületi Bíróság Dr. Orosz V. Sándor ügyvéd Pénzügyi Szervezetek Állami Felügyelete felperesnek, - " s által képviselt (1013 Budapest, Krisztina körút 39.) által képviselt Intrum Justitia Követeléskezelő Zrt. (1139 Budapest, Pap Károly utca 4-6.) alperes ellen közérdekű kereset iránt indított perében meghozta az alább ÍTÉLETET. A bíróság megállapítja, hogy az alperes által az ügyfeleknek küldött Értesítés rendőrségi bejelentésről" tárgyú fizetési felszólítása valamennyi érintett fogyasztó vonatkozásában jogellenes. A bíróság feljogosítja a felperest, hogy a bíróság ítéletét az alperes költségén egy országos napilapban, az alperes honlapján és a Hitelintézeti Szemle című szakmai lap két egymást követő számában közzétegye. A bíróság kötelezi az alperest, hogy 15 napon belül fizessen meg a felperesnek ,-Ft (azaz: Huszonegyezer-nyolcszázhetvenöt forint) perköltséget. A bíróság kötelezi az alperest, hogy a felperes illetékmentessége folytán le nem rótt ,- Ft (azaz: Huszonegyezer forint) illetéket fizessemeg az Államnak külön felhívásra.
2 14.G /2011/5. j 2 i Az ítélet ellen a kézbesítéstől számított 15 napon belül fellebbezésnek van helye, amelyet a Pesti Központi Kerületi Bíróságnál, de a Fővárosi Bírósághoz címzetten lehet 3 példányban, írásban benyújtani. A másodfokú bíróság a fellebbezést tárgyaláson bírálja el, de a felek kérhetik a fellebbezés tárgyaláson kívül történő elbírálását. Ha a fellebbezés csak kamatfizetésre, perköltség viselésére, vagy összegére, illetve a meg nem fizetett illeték vagy az állam által előlegezett költség megfizetésére vonatkozik, az előzetes végrehajthatósággal, a teljesítési határidővel vagy a részletfizetés engedélyezésével kapcsolatos, vagy az ítélet indokolása ellen irányul, a másodfokú bíróság a fellebbezést tárgyaláson kívül bírálhatja el, de a fellebbező fél a fellebbezésében kérheti tárgyalás tartását. Indokolás: A felperes kérelemre indult egyedi ügyben fogyasztóvédelmi eljárást folytatott az alperessel szemben 62100/11 iktatószámon, melyben megállapításra került, hogy az alperes az egyedi ügyben Szálai Ferencné Kereskedelmi és Hitelbank Zrt-vel kötött kölcsönszerződésből fennálló tartozása alapján, mint adósnak az alábbi tartalmú levelet küldte: Tisztelt Szálai Ferencné! Tájékoztatjuk, hogy a Kereskedelmi és Hitelbank Zrt-nél kötött szerződésből fennálló, mai napig ki nem egyenlített ,-Ft-os tartozás miatt az illetékes rendőrkapitányságon bejelentést fogunk tenni. A bejelentés az alább részletezett kifizetetlen számlákra fog vonatkozni. Amennyiben az eljárás nyomozati szakba kerül, és bizonyításra kerül, hogy az ügy körülményeiből feltételezhető, hogy a hitelszerződés megkötésekor nem az arra illetékes személy járt el, vagy a hitel felvevője a hitel igénybevételekor már tudomással'bírt arról, hogy a hitel visszafizetésére reális esélye sincsen (BH2000/95.) úgy a büntetőeljárás lefolytatásával a csalás bűncselekménye megállapításra kerülhet. Abban az esetben, ha a jelzett összeg 15 napon belül az ügyiratszámra hivatkozással beérkezik az alábbi bankszámlaszámunkra, akkor a bejelentésünktől eltekintünk." Az egyedi ügyben indult fogyasztóvédelmi eljárásban az alperes nyilatkozata alapján megállapításra került, hogy az alperes ugyanezen tartalommal összesen 2240 db ügyben küldött az ügyfelek felé hasonló tartalmú értesítést. A Felügyelet a kérelemre indult fogyasztóvédelmi eljárásban meghozott Fk-I/B-3185/2011. számú határozatában megállapította, hogy az alperes az ügyfél vonatkozásában ezen tartalmú levéllel megsértette a fogyasztókkal szembeni tisztességtelen kereskedelmi gyakorlat tilalmáról szóló évi XLVII. tv. (a továbbiakban FTTV) 3. (1) bekezdését, ugyanis magatartásával kimerítette az FTTV 8. (1) bekezdésében rögzített agresszív kereskedelmi gyakorlatot. Az alperes a felperes államigazgatási határozatával szemben jogorvoslattal nem élt, a határozat jogerőre emelkedett.
3 14.G /2011/5. 3 A fogyasztóvédelmi eljárás keretében megállapításra került a tényállás körében, hogy a levél címzettje, mint adóstárs a Kereskedelmi és Hitelbank Zrt. jogelődjével kölcsönszerződést kötött, melyből eredő fizetési kötelezettségének nem tett szerződésszerűen eleget, így a bank a kölcsönszerződést felmondta és az abból származó követelést az alperesre, mint pénzügyi szervezetre engedményezte. Az alperes az ügyfelet több alkalommal próbálta teljesítésre felhívni, az ügyfél azonban csak egyetlen alkalommal kereste meg a pénzügyi szervezetet. Az ügyfél személyes megjelenése alkalmával előadta, hogy adóstársa elhunyt, a tartozás szerinte elévült, és hátraléka törlését kérte. A pénzügyi szervezet tájékoztatása szerint az ügyfél tartozása nem évült el, valamint ráutaló magatartásából a pénzügyi szervezet arra következtetett, hogy az ügyfél megpróbálja megtéveszteni, ezért február 25-én kelt felszólító levélben nem csak a hátralékos tartozásának megfizetésére hívta fel, hanem a bűntető feljelentés lehetőségét is kilátásba helyezte. A felperes a fogyasztók polgárjogi igényének érvényesítése érdekében keresetet terjesztett elő, melyben kérte, hogy a bíróság állapítsa meg, hogy az alperes által az ügyfeleknek küldött Értesítés rendőrségi bejelentésről" tárgyú fizetési felszólítása félelemkeltő és fenyegető volta miatt jogellenes. Kérte, hogy a bíróság az alperes jogellenes magatartását valamennyi érintett fogyasztó vonatkozásában állapítsa meg, aki számára az alperes a fenti tartalmú Értesítést rendőrségi bejelentésről" tárgyú fizetési felszólítást megküldte. Kérte, hogy a bíróság jogosítsa fel a felperest arra, hogy a bíróság ítéletét az alperes költségén egy országos napilapnak, az alperes honlapján és a Hitelintézeti Szemle című szakmai lap két egymást követő számában közzétegye. Ezen túlmenően kérte, hogy a bíróság marasztalja az alperest a perrel kapcsolatban felmerült költségekben. A felperes keresetindítási jogát, és a kereseti kérelemben foglaltak jogalapját a pénzügyi szervezetek állami felügyeletéről szóló évi CLVIII. tv (1) bekezdésére alapította. Keresete alátámasztásául előadta, hogy a felügyelet előtt egyedi ügyben kérelemre indult fogyasztóvédelmi eljárásban megállapításra került jogerős határozattal, hogy az alperes a per tárgyát képező Értesítés rendőrségi bejelentésről" tárgyú fizetési felszólításával megsértette a fogyasztókkal szembeni tisztességtelen kereskedelmi gyakorlat tilalmáról szóló évi XLVII. tv. 3. (1) bekezdését, ugyanis magatartásával kimerítette az FTTV 8. (1) bekezdésében foglaltakat. A felperes hangsúlyozta, hogy fogyasztóvédelmi hatáskörben hozott határozatával az agresszív kereskedelmi gyakorlat megvalósulásának megállapítása körében jogerős döntést hozott, melynek megállapításait - tekintettel annak jogerős jellegére - a perben nem lehet vitatni, így a felperes a PSZTV 116. (1) bekezdésében meghatározott feltételek fennállása esetén érvényesítheti az (5) bekezdésében meghatározott közérdekű igényt. Az agresszív kereskedelmi gyakorlat tényét az anyagi jogerős határozat megállapította, mely egyedi közigazgatási határozat nem vizsgálható felül, ezért a PSZTV 116. (1) bekezdésében meghatározott feltételek fennállnak. E körben hivatkozott arra, hogy az alperes agresszív kereskedelmi gyakorlata a Ptk. 4. és 5. -ában megfogalmazott követelményekbe ütközik.
4 14.G /2011/5. 4 Az alperes 2240 ügyben küldött ki az ügyfelek felé hasonló tartalmú bejelentést, melynek alkalmazott szóhasználata fenyegető, félelemkeltő, ez a fogyasztót arra vonatkozó döntése körében, hogy gyakorolja-e valamely jogát az áruval kapcsolatban akadályozza, illetőleg a fogyasztót olyan ügyleti döntés meghozatalára készteti, amelyet egyébként nem hozott volna meg, illetőleg az alperes által megvalósított magatartás ezen hatás kiváltására alkalmas lehet. Az ügyleti döntés körében hivatkozott arra, hogy ez nem csupán a szerződéskötésig terjedő folyamat, hanem a fogyasztó valamennyi, az áruhoz kapcsolódó gazdasági döntése, így azok is, amelyek meghozatala jellemzően a szerződés létrejöttét követően történnek. Hivatkozott arra, hogy a Ptk. 5. -ában meghatározott joggal való visszaélést az alperes magatartása két irányban is megvalósította, egyrészt a levelek címzettjei jogainak csorbítására alkalmas azáltal, hogy alkalmas arra, hogy a büntető jogi konzekvenciákkal való fenyegetés az egyéb jogi út igénybevétele nélkül olyan magatartásra késztesse a címzettet, amit egyébként nem venne igénybe, másodsorban az értesítés kimeríti a zaklatás körét, tekintettel arra, hogy bár az nem azonos a büntető jogban megfogalmazott zaklatással, azonban a polgári jogban meghatározott zaklatás fogalmának megfelel: ez esetben zaklatásnak az emberi méltóságot sértő magatartás minősül, mely a személlyel szemben megfélemlítő, ellenséges, megalázó, megszégyenítő, vagy támadó környezet kialakítását eredményezi. A perbeli esetben az ügyfelek eladósodott, nehéz élethelyzetbe került adósok, akiket azzal fenyeget az értesítés, hogy börtönbe kerülnek, ha nem fizetik ki még a fennálló adósságukat. Az alperes 2240 esetben küldött ki azonos tartalmú levelet, melynek körében kérte a felperes a jogsértés megállapítását. A felperes álláspontja szerint pénzügyi szolgáltató ilyen tartalmú levelet tevékenységi körén belül egyáltalán nem küldhet ki ügyfeleinek, ezzel az alperes által megvalósított jogsértés olyan súlyos mértékű, amely indokolja a PSZTV 116. (5) bekezdésében megfogalmazott jogkövetkezményeket. A perbeli Értesítés rendőrségi bejelentés" tárgyú felszólítás jogellenessége körében a felperes előadta, hogy az alperes az ügyfelekkel szemben joga gyakorlása körében fejtette ki tevékenységét a körben, hogy a rá engedményezett követelések behajtása érdekében járt el, e körben azonban az alperesnek úgy kellett volna eljárnia, hogy az ne vezessen a személyek zaklatására, jogaik és törvényes érdekeik csorbítására. A felperes álláspontja szerint azonban az alperes az ügyfelek zaklatásával járt el akkor, amikor az értesítés megfogalmazásában az ügyfelekkel szemben a félelemkeltés, ijesztgetés, fenyegetés módszerével járt el a követelések mihamarabbi megfizetésének elősegítése céljából, így az alperes joggyakorlása jogellenes, amely a Ptk. 5. (1) bekezdésébe ütközőnek minősül. Az alperes értesítése alkalmas arra, hogy az ügyfelet magatartási szabadságában korlátozza, mivel az értesítés tartalmát tekintve az ügyfél számára fizetési kötelezettségével kapcsolatosan tesz felszólítást, egyúttal kilátásba helyezi azt, hogy az ügyfél vonatkozásában bejelentést fog tenni az illetékes rendőrhatóságnál és valószínűsíti esetlegesen a csalás bűncselekményének a megállapíthatóságát. Az értesítésben foglalt felszólítás szóhasználata annak a hatásnak a kiváltására alkalmas, hogy az ügyfél a követelés jogalapjával, kezelésével kapcsolatosan számításba vehető jogérvényesítési fórumok (bíróság, felügyeleti szerv) igénybevételéről lemondva a tartozás azonnali befizetése mellett döntsön. Az értesítés az ügyfél ügyleti döntésére bírhat befolyással. Az alperes a tartozás befizetését úgy kívánta elérni, hogy az ügyfél felé a tartozás megfizetésének elmaradását a csalás bűncselekménye esetleges megállapíthatóságával hozta összefüggésbe. Az értesítés, bár feltételes módban
5 14.G /2011/5. 5 fogalmaz a büntető eljárás nyomozati szakba kerülése, a bizonyítás sikeressége feltételének a megjelölésével, azonban ezzel együtt is azt az összhatást kelti, hogy fennáll az ügyfél vonatkozásában annak veszélye, hogy vele szemben a rendőrhatóság bűntető eljárást folytathat a követelés megfizetésének elmulasztására tekintettel. A felszólítás alkalmas arra, hogy a tartozással rendelkező ügyfélben azt a képzetet keltse, hogy a tartozás megfizetésének elmulasztásával vele szemben bűncselekmény megállapíthatóságának a veszélye áll fenn. Alkalmas arra, hogy az ügyfél a büntető eljárással járó helyzet miatt fenyegetve érezze magát, így az adott helyzetben ne ismerhesse fel az általa esetlegesen, reálisan igénybe vehető jogorvoslati lehetőségek körét, így alkalmas arra, hogy az ügyfelet az általa esetlegesen meghozható intézkedések megtételétől eltérítse, magatartási szabadságában korlátozza. Az alperes a 2240 db ugyanezen tartalmú értesítés ügyfelek részére történő megküldésével az FTTV 8. (1) bekezdés, és (2) bekezdés b.) pontja szerinti agresszív magatartásával az FTTV 3. (1) bekezdése szerinti tisztességtelen kereskedelmi gyakorlatot folytatott, és ezzel a Ptk. 5. (1) bekezdésében meghatározott tilalom ellenére joggal való visszaélést követett el, ezért a jogsértés súlyosságára figyelemmel a PSZTV 116. (5) bekezdésében meghatározott jogkövetkezmények megállapítását kérte az alperes perköltségben való marasztalásán túlmenően. A felperes keresete alátámasztásául csatolta a per tárgyát képező Értesítés rendőrségi bejelentésről" tárgyú alperesi felszólítást, az egyedi közigazgatási eljárásban az alperes felperes felé írott október 29-i levelét, az egyedi közigazgatási eljárásban hozott felperesi határozatot. Az alperes a kereset megalapozatlan voltára figyelemmel annak elutasítását kérte, és kérte a felperes költségekben történő marasztalását. Az alperes nem vitatta a felperes által hivatkozott történeti tényállást, de arra hivatkozott, hogy az alperes számos alkalommal felszólította az adóst tartozásának rendezésére a felperes által sérelmezett tájékozató levelet megelőzően. Vitatta, hogy a felperes által sérelmezett alperesi levél az FTTV 8. -ában meghatározott agresszív kereskedelmi gyakorlat definíciójában meghatározott elemeket kimeríti, így álláspontja szerint bár pszichés nyomásgyakorlásnak valóban tekinthető a felszólító levél, azonban az jogszerű célra irányult, mely nem minősül jogellenesnek. A fogyasztó zavarása nem valósulhat meg egy levéllel a fogyasztó számára, különösen akkor nem, ha ez a levél informatív, és hátrányos körülményektől való megóvást jelent. A felszólító levél nem korlátozza jelentősen a fogyasztó magatartási szabadságát, illetve lehetőségét a tájékozott döntés meghozatalában, egy tájékoztatólevél nem valósít meg semmiféle korlátozást, különösen nem jelentős korlátozást. A levél semmilyen módon nem befolyásolta a fogyasztó magatartási szabadságát, a fogyasztónak lehetősége van mérlegelni, sőt felkészülni, pontosan az alperesi tájékoztatásra figyelemmel az esetleges büntető eljárásban felmerülő kérdésekre is. A levél segíti a fogyasztót a döntés meghozatalában, mivel a fogyasztó tájékoztatást kap az alperes esetleges következő lépéséről. Az FTTV 8. (2) bekezdése körében hivatkozott arra, hogy a tájékoztatás helye, jellege és alkalmazása tekintetében sem volt zavaró, mivel egy zárt postai küldeményben került erre sor, a legdiszkrétebb módon, a behajtási folyamat legvégén, és egyszeri tájékoztatásról volt szó. A levél szóhasználata, illetőleg maga az alperesi magatartás nem minősül fenyegetőnek, félelemkeltőnek vagy becsmérlőnek, csupán tájékoztatást tartalmaz a jogszabályok tartalmára vonatkozóan arról, hogy bűncselekmény elkövetésének gyanúja esetén feljelentés tehető, melyet minden állampolgár ismer. Az a körülmény, hogy az alperes él azzal a jog által meghatározott lehetőségével, nem jelentett fenyegetést senki számára, főképp nem korlátoz a
6 14.G /2011/5. döntési szabadságban. Rendőrségi feljelentés megtétele nem lehet félelemkeltőbb, mint a polgári bíróság előtti perindítás. Az intézmények ilyen tekintetben nem különböztethetöek meg. Ugyanis amennyiben bármelyik eljárás alaptalanul kerül megindításra, annak jogkövetkezményét az alaptalanul indító viselni fogja. Az alperes vitatta, hogy az FTTV 8. (2) bekezdésében foglalt köriilményekre tekintettel az alperes magatartása agresszívnek minősülne. A levél hatásgyakorlása körében vitatta, hogy az ügyfelet jogának gyakorlásában korlátozta volna, melyet bizonyít, hogy a fogyasztó nem fordult volna a PSZÁF-hez jogorvoslatért, ha alkalmas lett volna a levél jogai gyakorlása korlátozására. Hivatkozott arra, hogy az alperesi portfoliót tekintve a 2240 levél nem minősül jelentős számnak. Egyébként minden egyes ügyben egyenként megvizsgálták a történeti tényállást és minden egyes ügyben a behajtási folyamat utolsó lépéseként az adott magatartásából eredő logikus folyamányaként küldték ki a tájékoztatást. ~ - A félelemkeltés, fenyegetés, ijesztgetés körében hivatkozott arra, hogy a felperes nem definiálta megfelelően ezeket a fogalmakat, a fenyegetés fogalmilag valamilyen jogellenes hátrány kilátásba helyezését jelenti, önmagában az alperes egy jogos hátrányt említ, amely nem valósít meg fenyegetést. Nem vitatta, hogy a tájékoztató levél célja volt a teljesítés elérése, melyben fontos cél volt a fogyasztó tájékoztatása. Az, hogy az egyes eljárások megindítása előtt az alperes annak lehetőségéről tájékoztató levelet küldött a fogyasztónak, az ezen információnyújtás nem róható az alperes terhére. Kiemelte az alperes, hogy a levél feltételes módban fogalmaz, amely valószínűséget fogalmaz meg, a levél egyszerű tényállításokat tartalmaz, amelyből azonban a felperes által levont következtetések nem helytállóak. Az alperes nem vitatta, hogy a bűncselekmény megállapíthatóságának lehetősége fel kellett, hogy merüljön a levél olvasása során a fogyasztóban, de hivatkozott arra, hogy nem azt helyezte kilátásba, hogy megállapítják a bűncselekményt, hanem azt, hogy feljelentik a fogyasztót. Bűncselekmény megállapíthatósága nem fogható fel veszélyként, hanem természetes jogkövetkezménye a bűncselekmény elkövetésének. Hangsúlyozta, hogy nem keltette azt a képzetet az alperes, hogy a tartozás megfizetésének elmulasztásával áll fenn a büntetendő cselekmény megállapításának veszélye, egyszerűen csak tájékoztatta a fogyasztót. Az a körülmény pedig, hogy a fogyasztó a hitelt visszafizeti, egyértelműen cáfolja azt - a BH ös esetre figyelemmel-, hogy a hitel felvevője a hitel igénybevételekor tudomással bírt volna arról, hogy nincs esélye visszafizetnie a hitelt. Hivatkozott arra, hogy az alperes jóhiszeműen járt el. A jogkövetkezmények vonatkozásában az ítélet felperesi keresetben megjelölt helyeken és számban történő közzététele túlzott, nem indokolja, hogy ilyen széles fórumon közzétegyék az ítéletet, mivel a jogsértés jellege ezt nem támasztja alá. Az alperes ellenkérelme alátámasztásául csatolta az egyedi ügyben a perbeli értesítést megelőzően küldött fizetési felszólításokat. A kereset alapos. I í A bíróság a tényállást a felek nyilatkozatai, valamint csatolt okiratok alapján állapította meg.
7 14.G /2011/5. 7 A pénzügyi szervezetek állami felügyeletéről szóló évi CLVIII. tv. (PSZTV) 116. (1) bekezdése értelmében a felügyelet pert indíthat a fogyasztó polgárjogi igényeinek érvényesítése iránt az ellen, akinek tevékenysége a 4. -ban meghatározott törvények és az azok végrehajtására kiadott jogszabályok rendelkezéseibe, vagy a 64. b.) pontja szerinti rendelkezésekbe ütközik, továbbá akinek tevékenységével kapcsolatban felmerül a Ptk. szerinti tisztességtelen általános szerződési feltételek alkalmazása, ha a jogsértő tevékenység a fogyasztók széles, a jogsértés körülményei alapján meghatározható körét érinti. Az alperes a PSZTV 116. (1) bekezdésében és a 4. (1) bekezdés c.) pontjában meghatározott a hitelintézetekről és pénzügyi vállalkozásokról szóló évi CXII. tv. (továbbiakban HPT) hatálya alá tartozó pénzügyi szervezet. Az (5) bekezdés értelmében a bíróság az ítéletben feljogosíthatja a felügyeletet, hogy a jogsértő költségére az ítéletet országos napilapban közzétegye, illetve egyéb, a jogsértés jellege által indokolt formában nyilvánosságra hozza. A fogyasztókkal szembeni tisztességtelen kereskedelmi gyakorlat tilalmáról szóló évi XLVII. tv. (FTTV) a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól szóló 2005/29./EK Európa parlamenti és tanácsi irányelv rendelkezései alapján tiltja a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatát. Az FTTV 3. (1) bekezdése szerint tilos a tisztességtelen kereskedelmi gyakorlat. A (3) bekezdés értelmében tisztességtelen különösen az a kereskedelmi gyakorlat, amely megtévesztő (6., és 7. ), vagy agresszív (8. ). A 8. (1) bekezdése szerint agresszív az a kereskedelmi gyakorlat, amely - figyelembe véve valamennyi tényszerű körülményt - pszichés vagy fizikai nyomásgyakorlással - akár a fogyasztóval szembeni hatalmi helyzet kihasználása, akár a fogyasztó zavarása révén - az adott helyzetben jelentősen korlátozza vagy alkalmas arra, hogy jelentősen korlátozza a fogyasztónak az áruval kapcsolatos választási vagy magatartási szabadságát, illetve lehetőségét a tájékozott döntés meghozatalára és azáltal a fogyasztót olyan ügyleti döntés meghozatalára készteti, amelyet egyébként nem hozott volna meg, vagy erre alkalmas. A (2) bekezdés értelmében annak megállapítása, hogy egy kereskedelmi gyakorlat agresszív-e, figyelembe kell venni a kereskedelmi gyakorlat időzítését, helyét, jellegét, alkalmazásának időtartamát, a kereskedelmi gyakorlat során alkalmazott szóhasználat vagy magatartás fenyegető, félelemkeltő, vagy becsmérlő voltát, azt, hogy súlyos, a fogyasztó ítélőképességének korlátozására alkalmas, a kereskedelmi gyakorlat megvalósítója által ismert körülmény felhasználását a fogyasztó áruval kapcsolatos döntésének befolyásolására, a fogyasztó szerződéses jogainak gyakorlásával szemben támasztott indokolatlanul terhes vagy aránytalan, nem szerződéses akadályt jelentett, illetőleg megvalósít-e egy jogellenes cselekménnyel való fenyegetést. A törvény indokolása értelmében az agresszív kereskedelmi gyakorlat megvalósulhat fizikai erőszak alkalmazása, illetve ezzel való fenyegetés nélkül a nyomásgyakorlás enyhébb eseteiben is, amennyiben azok egyébként alkalmasak a fogyasztó tájékozott döntés meghozatalára való képessége jelentős korlátozására. A 2. értelmében fogyasztó az önálló vállalkozásán és gazdasági tevékenységén kívül eső célok érdekében eljáró természetes személy, áru minden birtokba vehető forgalomképes dolog - ideérte a pénzt, az értékpapírt és a pénzügyi eszközt, valamint a dolog módjára hasznosítható természeti erőket - az ingatlan, a szolgáltatás, továbbá a vagyoni értékű jog. Kereskedelmi gyakorlat a vállalkozásnak, illetve a vállalkozás érdekében vagy javára eljáró személynek az áru fogyasztók részére történő értékesítésével, szolgáltatásával vagy eladás ösztönzésével közvetlen kapcsolatban álló magatartása, tevékenysége mulasztása, reklámja, marketing tevékenysége, vagy egyéb kereskedelmi kommunikációja. Ügyleti döntés a fogyasztó arra
8 14.G /2011/5. 8 vonatkozó döntése, hogy kössön-e, illetve hogyan és milyen feltételek mellett kössön szerződést, továbbá hogy gyakorolja-e valamely jogát az áruval kapcsolatban. E körben a törvény indokolása rögzíti, hogy mind az áru, mind a kereskedelmi gyakorlat, mind az ügyleti döntés fogalma tág, jóval tágabb a köznapi értelménél és szándékoltan eltávolodik a fogyasztó gazdasági döntésének szigorúan a magánjog szerinti szerződési akarat kifejezéseként való értékelésétől, így nem csupán a szerződéskötésig arra vonatkozóan hozott fogyasztói döntés tekintendő ügyleti döntésnek, hanem a fogyasztó valamennyi, az áruhoz kapcsolódó gazdasági döntése is, így azok is, amelyek meghozatala jellemzően a szerződés létrejöttét követően történik (pl. az elállási jog gyakorlásával, az áruval kapcsolatos igényérvényesítésről való döntés). Az évi IV. tv. (Ptk) 4. -a (1) bekezdése szerint a polgári jogok gyakorlása és a kötelezettségek teljesítése során a felek a jóhiszeműség és a tisztesség követelményének megfelelően kölcsönösen együttműködve kötelesek eljárni. Az 5. (1) bekezdés értelmében a törvény tiltja a joggal való visszaélést. A (2) bekezdés szerint joggal való visszaélésnek minősül a jog gyakorlása, ha az a jog társadalmi rendeltetésével össze nem férő célra irányul, különösen ha a nemzetgazdaság megkárosítására, a személyek zaklatására, jogaik és törvényes érdekeik csorbítására, vagy illetéktelen előnyök szerzésére vezetne. A PSZTV 116. értelmében az alperes a bank kölcsönszerződésből eredő követelésének engedményezése körében kifejtett tevékenysége során a HPT hatálya alá tartozó pénzügyi szervezetnek minősül, ennek alapján amennyiben az FTTV idézett szakaszaiban meghatározott cselekményt tevékenységével megvalósít, úgy az a PSZTV rendelkezéseibe ütközik, így a felperes a PSZTV rendelkezései alapján jogosult közérdekű keresetet indítani a jogsértővel, azaz jelen esetben az alperessel szemben. Annak elbírálása, hogy az alperes a felperes által hivatkozott, és az alperes által sem vitatatott magatartásával, azaz hogy a Kereskedelmi és Hitelbanknak az ügyfeleivel szemben kölcsönszerződésekből eredő követelése tekintetében, mely követeléseket a Kereskedelmi és Hitelbank az alperesre engedményezett, az engedményezés folytán az alperes 2240 db esetben az ügyfeleknek a követelése behajtása érdekében a per tárgyaként vizsgálat alapjává tett Értesítés rendőrségi bejelentésről" tárgyú fizetési felszólítás a PSZTV-ben tiltott tevékenységet megvalósítja-e, azaz agresszív kereskedelmi gyakorlatnak minősül-e, az eset összes körülményét tekintve és mérlegelve kell eldöntenie, mely döntés a bíróság mérlegelési jogkörén alapul. A felperes kereseti kérelme körében a bíróság a PSZTV-ben meghatározott és tiltott agresszív kereskedelmi gyakorlat megvalósulása körében az FTTV 8. (1) bekezdésében meghatározott elemek fennálltát vizsgálta. A felperes arra vonatkozó hivatkozását, hogy az agresszív kereskedelmi gyakorlat megvalósulását a felperes által, mint Felügyelet által az egyedi ügyben hozott anyagi jogerős határozat megállapította, és ennek fennállta a perben már nem tehető kétségessé, a bíróság nem osztotta, figyelemmel a polgári perrendtartásról szóló évi III. tv. (Pp) 4. (1) bekezdésére, mely szerint a bíróságot határozatának meghozatalában más hatóság döntése, vagy a fegyelmi határozat, illetőleg az azokban megállapított tényállás nem köti. Az FTTV tág fogalom meghatározására figyelemmel az értesítésben szereplő kölcsönből eredő követelés árunak minősül, az azzal kapcsolatos rendelkezésre vonatkozó döntés az ügyleti döntés körébe tartozik, az alperesnek a követeléssel kapcsolatban kifejtett tevékenysége pedig a kereskedelmi gyakorlat körébe esik. A per tárgyát képező fizetési
9 14.G /2011/5. 9 felszólításra irányuló Értesítés rendőrségi bejelentésről" tárgyú levél bár feltételes módban, és tájékoztatási jelleggel azt a szankciót helyezi kilátásba a címzettnek, - aki a több évvel korábban megkötött kölcsönszerződésből eredő fizetési kötelezettségének a kölcsönszerződést kötő házastársa elhunytát követően, mely nehéz anyagi helyzetbe történő kerülésére figyelemmel nem tud eleget tenni -, hogy ezen magatartásával a csalás bűncselekményét valósítja meg annak feltételezésével, hogy már a szerződés megkötésének időpontjában sem kívánta a kölcsön visszafizetését. Az ilyen tartalmú levél a bíróság megítélése szerint, ami egy átlagos iskolázottsági szinten lévő adósra nézve bűncselekmény megállapíthatóságát nevezi meg, és amiatt esetleges börtönbüntetés szankciójával fenyegeti, nem ugyanolyan súlyú következményt jelent, mint egy polgári perrel való fenyegetés. A köztudatban a bűntető eljárás súlya és következményei az egyénre nézve sokkal súlyosabb következményeket jelentenek, mint a polgári perben az esetleges pénzbeli marasztalás szankciójának képe. A bűncselekményhez kapcsolódó börtönbüntetés képe az egyénben sokkal súlyosabb következményt jelent és súlyosabb következményt jelent a valóságban is a személyes szabadság korlátozása, mint a polgári perben kiszabható pénzbeli marasztalás. Ezen szankciók kilátásba helyezése alkalmas olyan tudatállapot kiváltására, ami a jogszabályban meghatározott döntéshozatalt az egyén, azaz a címzett tekintetében korlátozza, illetőleg befolyásolja. Egyúttal az ilyen tartalmú levél megvalósítja a címzett zavarását, illetőleg zaklatását. A fizetési felszólításban kilátásba helyezett jogkövetkezménynek arányosnak kell lenni a fenyegetett cselekményével. A bíróság aránytalan jogkövetkezmény kilátásba helyezésének tekinti a kölcsönszerződésből eredő fizetési kötelezettség rossz anyagi körülmények, illetőleg a megváltozott élethelyzetből eredő törlesztés elmaradásának, illetőleg elmulasztásának jogkövetkezményét bűncselekmény megvalósításával, kiemelve azt is, hogy az adott esetet vizsgálva nem valószínű, hogy a megváltozott életkörülménnyel összefüggésben elmaradt fizetési hajlandóság a csalás bűncselekményét kimerítené. A levél tartalma szerint jelentős pszichés nyomásgyakorlásra alkalmas a kilátásba helyezett jogkövetkezmény figyelembevételével, és önmagában az, hogy az alperes célja a fizetési hajlandóság felé történő nyomásgyakorlás, nem jelenti azt, hogy az eltúlzott pszichés nyomásgyakorlás az FTTV-ben meghatározott agresszív kereskedelmi gyakorlatot ne meríthetné ki. A bíróság álláspontja szerint a perbeli tartalmú levél - független attól, hogy az alperes hivatkozása értelmében egy a hatályos jogszabályokban megfogalmazott szankciókra vonatkozó tájékoztatást tartalmaz - a fogyasztó tájékozott döntés meghozatala körében megvalósuló jelentős korlátozást jelent pontosan azért, mivel a levélben meghatározott szankció súlya és alkalmazhatósága bár az valóban csak a hatályos jogszabályokban megfogalmazott tényállás mellett megvalósuló jogkövetkezmény, a perbeli kölcsönszerződés nem fizetésének esetkörére nem vonatkoztatható. Az alperes a perbeli levéllel megvalósította az ügyfél zaklatását, amikor a fizetési felszólítás megfogalmazásában olyan súlyú szankciót helyez kilátásba, amely egyébként egy polgári jogi kontraktus kötelezettségének elmulasztásával önmagában nem valósul meg. Az alperes értesítése tehát e körben tartalmát tekintve alkalmas volt arra, hogy az ügyfelet magatartási szabadságában az ügyleti döntése körében korlátozza, azaz az egyéb jogorvoslati lehetőségek, illetőleg a fizetés nem fizetés döntéshozatal körében befolyásolja. Önmagában az, hogy az egyedi ügyben a fogyasztó felismerte, hogy az alperes a fizetési felszólítás megfogalmazásával úgymond túllőtt a célon", és olyan jogkövetkezményeket helyez
10 14.G /2011/5. 10 kilátásba, mely nem valós jogkövetkezmény, és a felügyeleti szervnél éppen ezért eljárást kezdeményez, nem jelenti azt, hogy az alperes által megfogalmazott, és a fogyasztók részére megküldött levél nem valósíthatja meg a fogyasztó zavarását, illetőleg ne lenne alkalmas a fogyasztói döntések meghozatala befolyásolásában illetőleg korlátozásában. Mindezekre figyelemmel a bíróság mérlegelési jogkörében megállapította, hogy az alperes Értesítés rendőrségi bejelentésről" tárgyú fizetési felszólítása olyan pszichés nyomásgyakorlásra irányult, amely alkalmas volt arra, hogy jelentősen korlátozza a fogyasztónak az áruval kapcsolatos választási szabadságát, illetőleg lehetőségét a tájékozott döntés meghozatala körében, és ezáltal a fogyasztót az ügyleti döntés meghozatala körében az eredeti cselekvésétől eltérítse, azaz az alperes a perbeli fizetési felszólítással kimerítette az agresszív kereskedelmi gyakorlat fogalomkörét. Az egyedi ügyben indult és lefolytatott fogyasztóvédelmi eljárásban az alperes bejelentette, hogy további 2239 esetben hasonló tartalmú levelet küldött. Mindezek alapján a bíróság megállapította a perben vizsgált levéllel analóg módon, hogy a további hasonló tényállás mellett hasonló tartalommal megküldött levél is kimeríti az agresszív kereskedelmi gyakorlat tényét valószínűsíthetően, mivel egy portfolióban lévő követelésről van szó, azonos jellegű ügyletekből hasonló kölcsönügyletek adósainak kiküldött hasonló levelek vonatkozásában, ezért mindegyik levél megvalósítja egyenként is az agresszív kereskedelmi gyakorlatot. Nincs jelentősége e tekintetben azon alperesi hivatkozásnak, hogy a portfolióját tekintve a 2240 db fizetési felszólítás jelentős számúnak minősül-e vagy sem, figyelemmel arra, hogy behatárolható a sértettek köre, a felperes minden általa meghatározott esetben kérheti a PSZTV 116. (5) bekezdésében meghatározott jogkövetkezmény alkalmazását. A bíróság tekintettel arra, hogy a felperes keresetével egyezően megállapította az alperes által 2240 db Értesítés rendőrségi bejelentésről" tárgyú levele vonatkozásában az agresszív kereskedelmi gyakorlat tényét, ezzel megállapította, hogy az alperes a PSZTV ában meghatározott jogsértést megvalósította, a PSZTV 116. (5) bekezdésében meghatározott jogkövetkezmények alkalmazásával marasztalta az alperest a keresetnek megfelelően. Az alperesnek a jogszabályok keretei között részére biztosított fizetési felszólítás körében az általa küldött tartalmú fizetési felszólítás a bíróság álláspontja szerint olyan súlyos jogsértést tartalmaz, ami indokolja a felperes keresetében meghatározott jogkövetkezmények alkalmazását, azaz hogy a bíróság ítéletét az alperes költségén mind az országos napilapban, mind a felperes honlapján, mind a szakmai fórumon a felperes közzétegye. Az alperes pervesztes lett, ezért a bíróság a Pp a alapján marasztalta a perköltség viselése körében, mely ,-Ft ügyvédi munkadíjat, valamint az Állam javára ,-Ft eljárási illetéket jelent. Az ügyvédi munkadíjat a bíróság a 32/2003. (VIII.22.) IM rendelet alapján a kifejtett ügyvédi tevékenységre is figyelemmelállapította meg.
11 14.G /2011/5. 11 A fellebbezési jogosultság a Pp (1) bekezdésén, valamint a 256/A. -on alapul. Budapest, november hó 15. napján. JvV. KEí?^v; v Dr. Ráczné Dr. Szunyogh Zsófia!. s... in/ V' bíró kiadmányhitehtól: ^.Á\}JL. Az ítélet írásba foglalva:'20fl. november 30-án. Leírta: december 07-én Komló Éva.

References: Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság